b'\n_START_ARTICLE_\nKro\xc5\xbeni grad\n_START_PARAGRAPH_\nKro\xc5\xbeni grad je grad z dvema ali ve\xc4\x8d kro\xc5\xbenimi obzidji, tako da je notranja stena vi\xc5\xa1ja od zunanje. Gradovi v resnici niso bili dobesedno kro\xc5\xbeni (koncentri\xc4\x8dni). Tloris je bil praviloma kvadrat (Belvoiru in Beaumarisu), kjer je teren to dovoljeval ali nepravilen poligon (Krak in Margat), kjer je obzidje \xc4\x8delnega gradu sledilo obrisu hriba._NEWLINE_Pri kro\xc5\xbenem gradu je en grad ugnezden znotraj drugega in tako ustvarjata notranje in zunanje krilo. Obi\xc4\x8dajno so zgrajeni brez osrednjega prosto stoje\xc4\x8dega stolpa \xe2\x80\x93 bivalno-obrambnega gradu. Kjer grad vklju\xc4\x8duje posebno mo\xc4\x8dan stolp, kot sta Krak ali Margat, ta \xc5\xa1trli iz notranjega obzidja.\n_START_SECTION_\nRazvoj\n_START_PARAGRAPH_\nOkolica utrdbe ali mesta z vrsto obrambnih zidov, kjer so zunanje stene ni\xc5\xbeje od notranjih sten je nekaj, kar je bilo \xc5\xbee uporabljeno pri utrdbah, ki segajo tiso\xc4\x8de let v zgodovino, pri kulturah, kot so Asirci, Perzijci, stari Egip\xc4\x8dani in Babilonci. Starodavno mesto Tel Lahi\xc5\xa1 je mesto v dana\xc5\xa1njem Izraelu, kjer so izkopali in ugotovili ve\xc4\x8d zidov okoli oboda, ki so imenitno prikazani v asirski umetnosti, ki ka\xc5\xbee njihovo uspe\xc5\xa1no obleganje mesta. Bizantinci so pravtako zgradili slavno Konstantinopelsko obzidje, ki ka\xc5\xbee dvojne plasti zidov v ve\xc4\x8djem delu svojega oboda in jarek. Mesto starodavni Babilon tudi ka\xc5\xbee ve\xc4\x8d plasti utrdb, ki jih lahko vidimo na slavnih I\xc5\xa1tarinih vratih. Vendar pa je primerjava kro\xc5\xbenih gradov z drugimi oblikami utrdb zapletena. Morda najzgodnej\xc5\xa1i zgled kro\xc5\xbenega gradu je kri\xc5\xbearska trdnjava Belvoir blizu Galilejskega jezera, katerega zelo pravilen pravokotni tloris je opisal Nicolle kot en kastrum vgnezden znotraj drugega._NEWLINE_Zgodovinarji (zlasti Hugh Kennedy) so trdili, da se je kro\xc5\xbena obramba pojavila kot odziv na napredek v tehnologiji obleganja v kri\xc5\xbearskih dr\xc5\xbeavah od 12. do 13. stoletja. Zunanje obzidje je za\xc5\xa1\xc4\x8ditilo notranje pred oblegovalnimi napravami, medtem ko je notranje obzidje in \xc5\xa1trle\xc4\x8di stolpi omogo\xc4\x8dalo streljanje iz samostrelov. Poleg tega so mo\xc4\x8dni stolpi slu\xc5\xbeili kot plo\xc5\xa1\xc4\x8dad za tribok s katerin so streljali na oblegovalce. Obzidje je obi\xc4\x8dajno imelo stolpe, strelnice in obrambni zid kot parapet s cinami in v \xc5\xa1e bolj naprednih primerih, ma\xc5\xa1ikulami, vse usmerjeno v aktivni slogi obrambe. Krak des Chevaliers v Siriji je najbolje ohranjen med kro\xc5\xbenimi kri\xc5\xbearskimi gradovi. Ch\xc3\xa2teau P\xc3\xa8lerin ni bil kro\xc5\xbeni grad, vendar obrnjen proti morju ni zahteval obrambnih zidov. Vendar pa sta obe obzidji, ki gledata na kopno zgrajeni po istih obrambnih na\xc4\x8delih kot pri drugih kri\xc5\xbearskih gradovih iz istega obdobja in celo preka\xc5\xa1ata obrambo pri Kraku._NEWLINE_Medtem ko je imel kro\xc5\xbeni grad dvojno obzidje in stolpe na vseh straneh, obramba ni bila potrebna enakomerno v vseh smereh. \xc5\xa0e vedno je bila obramba osredoto\xc4\x8dena na ranljive to\xc4\x8dke. Na Krak des Chevaliers je bila ta na ju\xc5\xbeni strani, kjer je teren omogo\xc4\x8dal napadalcu, da je uporabil oblegovalne naprave. Poleg tega so bila vrata in poterna zna\xc4\x8dilno okrepljena s pomo\xc4\x8djo zavitega hodnika ali spremljajo\xc4\x8dih stolpov._NEWLINE_Kro\xc5\xbeni gradovi so bili dragi za gradnjo, tako da so jih lahko gradili le mogo\xc4\x8dni voja\xc5\xa1ki redi, kot so bili Malte\xc5\xa1ki vite\xc5\xa1ki red in Templjarji ali mo\xc4\x8dni kralji, ki so si lahko privo\xc5\xa1\xc4\x8dili gradnjo in njihovo vzdr\xc5\xbeevanje. Kro\xc5\xbena postavitev je bila tudi prilagojena zahtevam voja\xc5\xa1kih redov, saj so spominjali na samostan in domovanje velike garnizije. Taki gradovi niso bili podrejeni fevdalnim gospodom. Ti kro\xc5\xbeni gradovi so sobivali z enostavnej\xc5\xa1imi zaprtimi gradovi in bivalnimi stolpi tudi v kri\xc5\xbearskih dr\xc5\xbeavah._NEWLINE_Kro\xc5\xbeni gradovi so se pojavili v Evropi v 13. stoletju z gradovi, ki jih je zgradil Edvard I. v Walesu in ka\xc5\xbeejo nekatere izjemne primere, zlasti grad Beaumaris, ki je\xc2\xa0\xc2\xbbpopoln kro\xc5\xbeni grad\xc2\xab\xc2\xa0 pa \xc4\x8deprav nedokon\xc4\x8dan. Kot je Beaumaris zgrajen na ravnem terenu in ne kot ostrog, oba potrebujeta obzidje s stolpi v vseh smereh, kar daje pravilen, skoraj kvadraten tloris gradu. Nekateri vplivi kri\xc5\xbearskih utrdb so verjetni, vendar je prenos tehnologije z vzhoda in ve\xc4\x8d zgodnej\xc5\xa1ih bizantinskih primerov, med zgodovinarji \xc5\xa1e vedno sporen.\n_START_SECTION_\nPodobne strukture\n_START_PARAGRAPH_\nV nem\xc5\xa1ko govore\xc4\x8dih dr\xc5\xbeavah v Svetem rimskem cesarstvu, je imelo veliko gradov dvojno obzidje z ozkim deli med njimi, imenovanimi cvinger. Ti so bili dodani na izpostavljenih mestih, kot so vrata, ki pa so le redko v celoti razvita kot pri kro\xc5\xbenih gradovih v Walesu ali kri\xc5\xbearskih gradovih._NEWLINE_Na\xc4\x8delo zunanjega in notranjega obzidja je bilo uporabljeno tudi v utrjenih mestih, kot so Teodozijevo obzidje Konstantinopla in mestno obzidje Carcassonneja._NEWLINE_Koncept medsebojno utrjenih obrambnih linij s krilnim ognjem se je nadaljeval tudi v kasnej\xc5\xa1ih obdobjih, kot so zgodnje moderne utrdbe francoskega mar\xc5\xa1ala in voja\xc5\xa1kega in\xc5\xbeenirja Vaubana, kjer so zunanji obrambni deli za\xc5\xa1\xc4\x8diteni in nadzorovani s strani drugih, njihovo zajetje pa ne uni\xc4\x8di celovitosti notranje citadele._NEWLINE_Citadele iz pred in med rekonkvisto v \xc5\xa0paniji in na Portugalskem imajo tudi utrdbe podobne kro\xc5\xbenim gradovom, najde pa se jih tudi drugod po Evropi. Grad Almodovar Del Rio v \xc5\xa0paniji je dober primer take trdnjave, kot tudi grad S\xc3\xa3o Jorge v Lizboni na Portugalskem.'